Հարցերը զույգի վրա հակասական ազդեցություն թողեցին: Ռոզն անձամբ այդ հարցերից իրեն վատ չէր զգում կարծես: Նույնիսկ կարելի է ասել, որ նրան դուր էր գալիս ուշադրության կենտրոնում լինել: Մինչդեռ Մուսթաֆան աստիճանաբար թաղվեց լռության մեջ, նեղվեց: Քիչ էր խոսում, ժամանակի մեծ մասն անց էր կացնում գունավոր ու անգույն, պահպանողական և առաջադեմ թուրքական թերթեր կարդալով: Կարծես փորձում էր հասնել իր թողած երկրի հետևից: ժամանակ աո ժամանակ այս կամ այն քաղաքական գործիչների մասին հարցեր էր տալիս, հարցնում էր նրանց, ովքեր կարոդ էին պատասխանել: Չնայած լավ թերթ կարդացող էր, երբեք այդքան չէր հետաքրքրվել քաղաքականությամբ: